एनकाउंटर से पहले सेना ने परिवार से की आतंकी को समझाने की गुजारिश, वीडियो हुआ वायरल
Encounter Video viral: वीडियो में पंथाचौक एनकाउंटर में मारे गए एक आतंकवादी के माता-पिता अपने बेटे को आत्मसमर्पण के लिए समझा रहे हैं।
जम्मू कश्मीर की राजधानी श्रीनगर के पंथाचौक में शनिवार रात हुए एक आतंकी हमले के बाद शुरू हुए एन्काउंटर में 3 आतंकी मारे गए वहीं जम्मू कश्मीर पुलिस का एक एएसआई शहीद हो गया। लेकिन इस एन्काउंटर से पहले का एक वीडियो वायरल हो रहा है। इसमें पंथाचौक एनकाउंटर में मारे गए एक आतंकवादी के माता-पिता अपने बेटे को आत्मसमर्पण के लिए समझा रहे हैं। इस वीडियो में दिख रहा है कि सुरक्षा बलों ने उग्रवादियों के माता-पिता को उन्हें आत्मसमर्पण करने के लिए कहा, लेकिन आतंकवादी नहीं माना। माता-पिता अपने बेटे को आत्मसमर्पण करने के लिए कह रहे हैं। अधिकांश मुठभेड़ों में जब सुरक्षा बलों को पता चलता है कि आतंकवादी स्थानीय हैं तो वे हमेशा परिवारों को आत्मसमर्पण के लिए मनाने के लिए लाते हैं। श्रीनगर में हुए इस आतंकी हमले में तीन आतंकी मार गए हैं वहीं जम्मू कश्मीर पुलिस का एक एएसआई शहीद हो गया है। प्राप्त जानकारी के अनुसार आतंकियों ने शनिवार रात को श्रीनगर के पंथाचौक में पुलिस तथा सीआरपीएफ के संयुक्त नाके पर हमला किया। मोटर साइकिल पर सवार होकर आए तीन आतंकियों ने एक दम स फायरिंग की और मौके से भाग गए। हमले के बाद इलाके में अतिरिक्त जवानों ने आतंकियों को घेर लिया गया। जानकारी के अनुसार रात को सीआरपीएफ तथा पुलिस की सयुक्त टीम ने पंथाचौक इलाके में नाका लगाया हुआ था। नाके पर वाहनों की जांच की जा रही थी। इस दौरान एक मोटर साइकिल पर सवार होकर तीन हमलावर आए। उन्होंने आते ही जवानों पर फायरिंग शुरू कर दी। इस तरफ से जवानों की तरफ से कार्रवाई की गई। जिसके बाद आतंकी मौके से भाग गए। उनका पीछा किया गया। एक मोहल्ले में आतंकियों को घेर लिया गया। आईएएसआई बाबू राम जो पहले गंभीर रूप से घायल थे, ने श्रीनगर में सेना के 92 बेस अस्पताल में दम तोड़ दिया।